runetrust/blame-folketinget-dk huggingface dataset:
Kirsten Normann Andersen (SF), 2020-11-13:
Det her forslag skal ses som en alternativ løsning, for vi har lyttet os til, at vi skal vente på den her afklaring i forhold til en mindstepris, og vi har et ønske om, at den politiske beslutning om en mindstepris på 55 kr. og senere 60 kr. faktisk kan forventes indfriet.
Villy Søvndal (SF), 2006-10-05:
Statsministeren forsøger at få det her til at se ud, som om det, folk oplever i deres dagligdag, når de afleverer deres børn i en daginstitution eller i skolen eller besøger deres gamle mor, ikke har noget med virkeligheden at gøre, og at det skulle være udslag af en socialistisk konspiration.
Rikke Hvilshøj (V), 2005-03-16:
Nu er det jo netop ikke, fordi myndighederne sidder med hænderne i skødet, og jeg har jo netop i mit første svar redegjort for, at myndighederne også er udfarende i den her sag, at de går ud, kommer på uanmeldte besøg der, hvor der er en mistanke.
Kristian Thulesen Dahl (DF), 2020-10-08:
Vi bliver nødt til at overbevise de her mennesker i Afrika om, at det er lokalt, vi skal hjælpe dem, og ikke ved, at de sætter sig i de her både og sejler hen over Middelhavet, hvor der jo også er en kæmpemæssig risiko for at drukne undervejs.
Aki-Matilda Høegh-Dam (N), 2025-12-17:
Hvordan ser ministeren på spørgsmålet om Danmarks forpligtelser efter Genèvekonventionernes civilbeskyttelsesregler og folkerettens princip om at minimere risiko for civilbefolkningen, i lyset af at Delaftale 2 af 16. oktober 2025 mellem naalakkersuisut og den danske regering indebærer placering af nye militære installationer, herunder radarer, overvågnings- og sensorinfrastruktur og øvrige militære enheder, midt i og tæt op ad grønlandske lokalsamfund, hvor civile bor, arbejder og går i skole, på trods af at folkeretten foreskriver, at sådanne anlæg så ikke bør placeres i tætbefolkede områder?
Tina Nedergaard (V), 2011-02-08:
Man kunne måske som tilhører eller seer eller som borger, der måtte interessere sig for denne forespørgselsdebat og efterfølgende slår op i akterne, have håbet på, at partierne havde nærmet sig hinanden og havde opnået en fælles forståelse af, hvad der er op og ned, i hvert fald omkring fakta, på uddannelsesområdet.
Susie Jessen (DD), 2023-05-04:
På trods af at SF ikke bakker op om vores beslutningsforslag, vil jeg gerne kvittere for, at det lyder, som om SF gerne vil social kontrol til livs, og derfor vil jeg egentlig høre, om SF er interesseret i at presse på over for regeringen og komme i gang med at få lavet en handlingsplan mod social kontrol nu, hvor Kommissionen for den glemte kvindekamp er lagt i skuffen.
Elsebeth Gerner Nielsen (RV), 2005-04-27:
Statsministeren siger, at der er flere, der kommer i arbejde, men det korte af det lange er, at i 2004 var andelen af ledige med indvandrerbaggrund steget med 16,4 pct., hvorimod der for etniske danskere kun var en stigning på 1,4 pct. Kan statsministeren redegøre for, hvad der er årsagen til, at man i en situation, hvor der oven i købet er fred i verden, og hvor der næsten ingen flygtninge kommer til Danmark, ikke har gjort noget som helst for at forbedre integrationen de sidste 3½ år?
Rune Lund (EL), 2017-05-24:
Men hvis vi her vedtager en lovgivning, som giver den her forøgede skalsikring, så vil de her produkter og den her måde at sikre døre, vinduer og låse på jo gå fra at være et nicheprodukt til at blive et standardprodukt, og vil ordføreren så ikke erkende, at i den situation, vil prisen sådan set blive lavere og ikke højere i forhold til det, som fremgår af COWI's rapport fra juni 2015 til Energistyrelsen?
Mai Mercado (KF), 2025-01-28:
Men man kunne jo godt se på, om ikke man kunne ændre indsamlingsloven, sådan at man kan fastholde værnet både mod terrorfinansiering, men også mod hvidvask, som jo også kan være en bekymring, som ministeren ikke nævnte, men som er reel nok, sådan at man har et værn om organisationerne, men samtidig gør det muligt at indhente donationer på en måde, som er mere hensigtsmæssig og mere i tråd med den måde, man laver donationer og laver indbetalinger på i dag.
Peder Sass (S), 2003-04-03:
Jeg vil gerne spørge fru Ester Larsen, om fru Ester Larsen, med de udsagn, der lige er kommet, mener, at der er nok nyere dansk dramatik i Danmark, og hvorledes fru Ester Larsen i øvrigt forestiller sig, man kan skabe et grundlag for, at nyere dansk dramatik kan udvikle sig.
Ole Stavad (S), 1998-10-29:
Det, jeg får oplyst, er, at det stadig væk er stillingen, men at der er en udvikling på vej på dieselbilerne, på dieselmotorerne, som meget vel kan betyde, at der i løbet af en ganske kort årrække vil være en miljøgevinst ved dieselbilerne i forhold til benzinbilerne, at der er en forventning om, at det godt kan blive resultatet, for problemstillingen er jo, at f.eks. på CO2-området er dieselbilerne mindre belastende, end benzinbilerne er.
Thor Pedersen (V), 1997-10-23:
Til hr. Frank Aaen: Det er jo ejendommeligt at sige, at fordi der skabtes gunstige ordninger omkring aktieinvesteringer eller goodwill, så ville man begynde at begå ulovligheder, og derfor skulle disse gunstige ordninger, der skaffer beskæftigelse, forbydes.
Mattias Tesfaye (S), 2021-10-27:
Jeg vil i hvert fald politisk forsøge i det lovforslag, der bliver lagt frem, at have en fortolkning af massetilstrømning, der tager hensyn til, at integrationsopgaven er knyttet til mange års indvandring og ikke kun lige til, hvordan det har set ud i det sidste år eller to.
Per Dalgaard (DF), 2011-02-25:
Dansk Folkeparti har, hvad der sikkert ikke er ukendt, intet imod, at vi fortsætter med at bruge verdens mest effektive kulfyrede kraft-varme-værker, fordi den eneste form for forurening, de stort set laver nu om dage, netop er CO2-udledning.
Bendt Bendtsen (KF), 2002-05-08:
I øvrigt vil det jo, når vi tager gruppefritagelsen, på sigt give en større konkurrence på området, men det er klart - og det tror jeg at alle ved på det her område - når Danmark har modtaget meget, meget billige biler sammenlignet med andre lande i det indre marked, betyder det, når det indre marked begynder at virke, og det gør det jo, at det ikke lige er til gunst for os, det må vi jo konstatere.
Linea Søgaard-Lidell (V), 2024-12-12:
Jeg synes ikke, at jeg har sagt, at der er nogen, der skal skamme sig over noget som helst, men jeg synes, at det er meget positivt, at der er en teknologisk udvikling, som sikrer bedre produkter og gode alternativer til fossilt baserede produkter, som vi gerne vil væk fra.
Preben Bang Henriksen (V), 2012-11-01:
For ellers risikerer vi nemlig en anden ting, nemlig at der måske kan blive tilbageholdenhed med at mødes i de her fora og drøfte faglige spørgsmål, fordi man simpelt hen er bange for, at det her kan blive karakteriseret som en stiltiende aftale, man er i gang med, med deraf følgende risiko for straf.
Martin Henriksen (DF), 2012-06-11:
Og her har vi så at gøre med et lovforslag, som bliver opdelt, og fra Dansk Folkepartis side støtter vi, at lovforslaget bliver opdelt, så medlemmerne kan stemme, hvad de har lyst til, men vi agter selvfølgelig at stemme imod begge lovforslag ved tredjebehandlingen.
Kristian Jensen (V), 2002-11-21:
Vi har ikke hørt et eneste tal, der er i modstrid med det, som ministeren sagde, med det, der blev fremlagt i tirsdags, og med det, som alle landets amter og kommuner har indberettet, nemlig at der er vækst i indsatsen over for de socialt udsatte grupper i kommunerne, at der er vækst i indsatsen over for de socialt udsatte grupper i amterne.
Peter Kofod (DF), 2024-12-03:
Så jeg ville være bekymret for at mikse den op med alt muligt andet, fordi jeg, som jeg sagde, vil være bekymret for, at det bare igen ender med at være venstreorienteret identitetspolitik, fordi der så lige pludselig er en masse andre dagsordener, der lige trænger sig på og gør, at der er nogle bestemte ting, som man synes er universelt vigtige, og at alt andet så ikke er så vigtigt.
Edmund Joensen (SP), 2011-03-29:
Jeg er fuldstændig enig i den måde, som andre har udlagt teksten på, nemlig at færøske og grønlandske ministre skal have bedre adgang til fortrolige oplysninger end den ansvarlige danske minister, og der begynder det at ligne de sædvanlige forslag fra Republikanerne, som man ikke kan bruge til noget.
Tina Nedergaard (V), 2010-11-24:
I forhold til de unge mennesker, der ikke får en uddannelse, kan jeg sige, at jeg er nøjagtig lige så optaget af det, som spørgeren er, og derfor er jeg jo glad for, at vi med globaliseringsforligskredsen, altså Dansk Folkeparti, Socialdemokraterne, Det Radikale Venstre og regeringspartierne, har gennemført en praktikpladspakke, som med en fælles ressource på 2,4 mia. kr. skal tilvejebringe næsten 9.000 flere praktikpladser til næste år, end der var sidste år.
Kristian Thulesen Dahl (DF), 2003-01-31:
Er man interesseret i at tage en seriøs forhandling i forhold til den massive indvandringstrussel, der ligger, eller er man bare interesseret i at køre det her op sådan, at så har man hejst den ideologiske fane, og så kan man gå ud og sige: Vi fremsatte det forslag, det har vi gjort. Ja, det kom godt nok ikke igennem, men det har vi det måske egentlig også meget godt med.
Ole Birk Olesen (LA), 2014-04-03:
Hvis ikke man udnytter den det første år, f.eks. fordi man er studerende, kan man så rykke den videre til de år, hvor man ikke længere er studerende og har en fuld indtægt, og så kan man bruge af den der. Men så er der kontanthjælpsmodtagere, som ikke vil få gavn af pengene eller af fradraget, siger man.
Lars Boje Mathiesen (NB), 2019-12-05:
Kan ordføreren forstå, at folk tænker på den måde, at de ikke vil straffe sig selv og give deres familie færre midler at arbejde med, hvis det er sådan, at de går ud og tager et arbejde, selv om det måske umiddelbart kunne være det, vi som samfund mener er det rigtige?
Torsten Schack Pedersen (V), 2009-05-26:
Jeg har altså stillet spørgsmålet gentagne gange, men når hr. Jesper Petersen nu har holdt sin ordførertale, må jeg forvente, at der ligger et svar klart nu: Hvordan vil hr. Jesper Petersen sikre, at en forhøjelse af topskattegrænsen på 50.000 kr., som giver en lettelse på 7.500 kr. til de større indkomster - som Socialistisk Folkeparti selv har foreslået - vil kunne blive modsvaret af en skattelettelse på 7.500 kr. til personer med en lavere indkomst?
Simon Emil Ammitzbøll (LA), 2016-06-01:
Derfor skulle jeg bare være sikker på, at man, når hr. Kristian Thulesen Dahl nævner alle de ulandspenge, der i dag bliver brugt ovre i asylsystemet, faktisk er parat til at lade dem eller en stor del af dem blive brugt til at hjælpe i nærområderne.
Martin Lidegaard (RV), 2019-02-22:
Men jeg er så interesseret i måske at teste lidt, om det bare er noget, man siger, fordi alle nu kan se, at befolkningen for alvor er begyndt at bekymre sig om det samme – der er med andre ord stemmer i det – eller det er noget, der stikker dybere end det i Dansk Folkeparti.
Christian Langballe (DF), 2014-04-25:
Vi skal skride hårdt ind mod det her, og det skal vi jo ikke kun gøre for politiets skyld, det skal vi gøre for lovenes skyld, og det skal vi gøre for danskernes skyld, sådan at almindelige, ordentlige danskere i tillid kan gå på gaden, og at de kan være forvisset om, at de kan føle sig trygge de steder, de går.
Steffen Larsen (LA), 2023-04-27:
Vi synes, at kvoteflygtninge er langt bedre end de spontane flygtninge, fordi vi jo med kvoteflygtninge kan udvælge de svageste ude i nærområderne i stedet for de folk, der har råd til at komme hertil, og som måske, hvis de er så ressourcestærke, burde være dem, der blev tilbage og hjalp med at genopbygge deres hjemlande, hvis det virkelig er naturkatastrofer, hungersnød og lignende, de flygter fra.
Helge Sander (V), 2003-10-22:
Hvis jeg skal starte med økonomien og ikke mindst i relation til, hvilket niveau vi skal ligge på i forhold til sektorforskningen, så vil jeg gerne allerførst sige, at nu skal vi være opmærksomme på, at det lovforslag, vi behandler her, jo først er beregnet til at træden i kraft den 1. januar 2005.
Morten Østergaard (RV), 2018-04-06:
Jeg har med en eller anden form for tilfredshed – uden helt at ville lægge hovedet på puden og hvile på laurbærrene – konstateret, at der ser ud til at være en stigende opbakning til vores medlemskab i lyset af Brexitdiskussionen, men et eller andet sted synes jeg, at der er en tendens til, at i det store demokrati, det, der involverer flere lande, det, der er det internationale retssamfund, står det lidt mindre godt til med tilliden til de demokratiske aftaler og det store fællesskab.
Morten Østergaard (RV), 2010-12-02:
Jeg synes, at det, når talen falder på satspuljen, er vigtigt også at notere sig, at det på både integrationsområdet og det sociale område nu er blevet aftalt, at man gennemgår de mange, mange puljer, der på den ene eller den anden måde adresserer de problemer, som der er i de allermest udsatte boligområder.
Helge Adam Møller (KF), 2004-10-19:
I hvert fald jeg selv får 1.850 A4-sider om dagen, og jeg skulle hilse og sige, at omkring halvdelen af de 1.850 A4-sider faktisk er noget, vi selv laver, typisk i form af de ufattelig mange spørgsmål, forskellige folketingsmedlemmer stiller i udvalgene på almindelig del.
Nicolai Wammen (S), 2004-09-07:
I forhold til dem med små indtægter i vores samfund vil en socialdemokratisk skattereform indebære, at vi selvfølgelig vil have meget fokus på, at det fordelingsmæssigt betyder, at også dem med små indtægter bliver tilgodeset; at når vi nedsætter taksterne på daginstitutioner, kan det mærkes; når vi nedsætter taksterne, når du skal med bussen, kan det mærkes.
Samira Nawa (RV), 2021-04-13:
Det virker egentlig ret naturligt at handle, når børn og unge viser tegn på mistrivsel, og det gør sig i særdeleshed også gældende, når mistrivslen udspringer af noget så fundamentalt som en diskrepans mellem, hvordan man selv opfatter sit køn, og hvordan andre opfatter det.
Anders Samuelsen (NY), 2008-06-11:
Uden at tage livtag med den misundelsespolitik og misundelsesretorik, som har sikret os verdens højeste marginalbeskatning og givet fire ud af ti lønmodtagere en topskat, og uden et opgør i fuld offentlighed med den sygdom, der hedder misundelse, bliver der ikke gennemført nogen reel sænkning af marginalskatten i Danmark.
Kamal Qureshi (SF), 2006-05-05:
Derfor synes jeg, det er bemærkelsesværdigt, at Dansk Folkeparti, som nu i årevis har talt om, at de gerne vil gøre det bedre for folk, der har dårlig tandbehandling, endnu mangler at levere svar på, hvad de så helt konkret vil gøre andet end at tale.
Eigil Andersen (SF), 2014-12-09:
Og som det også står nævnt i lovbemærkningerne, betyder det, at den her fratrædelsesgodtgørelse i funktionærloven ændrer karakter, fra at det var hjælp til at mildne overgangen til et andet job, til at det nu bliver en belønning for lang og tro tjeneste.
Kim Christiansen (DF), 2009-05-26:
Det her er et de områder, som Dansk Folkeparti synes der skal være minimumsstraffe på, og vi håber, at vi på et eller andet tidspunkt kan få et stort flertal i Folketinget til at indse det urimelige i, at man kan efterlade folk stærkt kvæstede og hjælpeløse for egen vindings skyld.
Ole Sohn (SF), 2005-06-01:
»Idet Folketinget konstaterer, at regeringen ikke har levet op til sit løfte til kommunerne om en udligningsreform, ligesom de økonomiske konsekvenser af strukturreformen ikke er analyseret, og at hverken Folketinget eller kommunerne ved, om den enkelte kommune er økonomisk i stand til at løfte de mange velfærdsopgaver og slet ikke de nye, der følger af strukturreformen, pålægger Folketinget regeringen at fremlægge beregninger, så borgerne kan gennemskue de økonomiske konsekvenser af strukturreformen inden kommunevalget i 2005.«
Kim Mortensen (S), 2007-05-25:
Derudover så er jeg meget enig med hr. Per Clausen i, at de penge, som staten tjener på frasalget af DONG Energy, selvfølgelig ikke skal gå til en kuldsejlet kommunalreform, hvor regeringen har en ambition om at lappe på nogle huller, der er opstået i den kommunale sektor.
Hans Andersen (V), 2023-01-31:
Og det er som udgangspunkt godt, for det giver den danske forbruger et større udbud af varer og danske virksomheder et større marked, hvor de kan afsætte deres produkter; men det betyder også, at forbrugeren har en øget risiko for at komme i klemme, hvis der er erhvervsdrivende, der ikke overholder spillereglerne.
Ole M. Nielsen (KRF), 2002-04-11:
Det er det samme, som hvis man for eksempel ville fjerne mellemskatten, som nogen argumenterer for, og som vi måske også kunne argumentere for, så kan man helt nøjagtigt regne ud, hvad det koster i mindre skatteindtægt at fjerne mellemskatten, men hvis ikke man modregner den dynamiske effekt, det giver, regner man jo fejl.
Frank Aaen (EL), 2000-12-13:
Så omkring ændringsforslagene: Jamen det her års finanslov indeholder på en lang række mindre områder også en illustration af, hvem der kerer sig om dem, der har mindst, fordi der faktisk spredt rundt i ændringsforslagene er en lang række udtryk for de aftaler, der er lavet, og som giver nogle velfærdsløft på forskellige områder, der er forbedringer for nogle af dem i samfundet, som ellers ikke i det daglige har megen hjælp til at sikre sig en bedre tilværelse. Alle de forslag, vi dér har været med til at aftale, stemmer vi selvfølgelig for, ligesom vi samtidig stemmer for dér, hvor der er mulighed for at finansiere de velfærdsløft, vi er med til.
Morten Messerschmidt (DF), 2021-01-12:
Og det er selvfølgelig med direkte adresse til, at det her også vil være en styrkelse af troværdigheden i forhold til de vurderinger, som Folketinget måtte modtage i relation til regeringens forslag, så det ikke er regeringen selv, der vurderer grundlovsmedholdeligheden i de forslag, men en uafhængig enhed.
Hans Christian Schmidt (V), 2000-03-17:
Det vil vi forsøge, og vi vil selvfølgelig også under udvalgsarbejdet forsøge at afdække, om det er sådan, at de 5,5 mio. kr., der fra og med 1998 er givet til Danmarks Statistik til forbedring og udvikling af miljøstatistikken, så også er kommet miljøet til gavn.
Mette Frederiksen (S), 2014-11-20:
Altså, undskyld mig, og i al respekt: Med hensyn til at stå i København og foreslå, at det nordlige Europas både forpligtelser og udfordringer på flygtningeområdet skal løses af et østafrikansk land, kan spørgeren så ikke selv høre, hvad det er, spørgeren siger?
Jytte Andersen (S), 1999-03-17:
Der er givet 9 mia. kr. i forbindelse med omprioriteringen, og det har betydet - vil jeg godt sige til hr. Villy Søvndal - at 55.000 lejemål konkret har fået nedsat deres husleje, fordi regeringen gerne ville komme de lejere, der bor i det almene byggeri, til undsætning.
Anne-Mette Winther Christiansen (V), 2009-11-24:
Det var altså meget senere end 2006, og derfor har vi altså p.t. en ageren, der har en betydning, men stadig væk vil jeg sige, at vi så hurtigt som muligt er tilbage ved et system, hvor det er virksomhederne selv, der sørger for levering af praktikpladser til de unge, de har brug for.
Morten Bødskov (S), 2012-05-16:
Som årsag til en sådan anbringelse peges der fra politikredsenes side navnlig på, at det ikke altid er muligt at skaffe plads på en sikret institution til den unge, eller at det alene er muligt at skaffe plads på en institution, der ligger langt væk fra politikredsen.
Karina Adsbøl (DD), 2024-11-08:
Jeg synes jo, at det om psykisk vold skal indskrives netop i § 243, for jeg mener, at hvis man fremmedgør og er med til at manipulere med et barn mod den anden forælder uden nogen som helst grund, er vi ude i, at man fremmedgør barnet fra den anden forælder.
Jann Sjursen (KD), 2003-12-12:
Vel skaffes der flere pladser i fængslerne, der er også aftalt udbygning af fængselskapaciteten, og det er også fint nok, men det er vel ikke godt nok i forhold til, at det, der fremover kunne bringe færre folk i fængsel, ville være, at man lavede en forebyggende og en præventiv indsats og især sikrede, at f.eks. kriminalforsorgen i frihed fik de nødvendige bevillinger, så de kunne være med til at sikre, at de, der har været inde og afsone, bliver bragt på ret køl og påbegynder en kriminalitetsfri tilværelse, efter afsoningen er endt.
Ole Vagn Christensen (S), 2003-11-21:
Nu er det sådan, at i Danmark har vi parlamentarisme, og det betyder, at har man et flertal, så kan man gøre, ligesom det passer én, og hvis der er overensstemmelse mellem de handlinger, der er blevet omtalt her, blandt forligspartierne, så kan man jo bruge den argumentation.
Lars Christian Lilleholt (V), 2020-05-20:
Men er det i virkeligheden ikke sådan, at det her er et udtryk for, at der er virksomheder som Ditlevsdal, men også andre, som falder ned mellem forskellige stole, fordi deres måde at organisere sig på er så forskellig fra andres eller ikke falder inden for de forskellige rammer, der er, og hvor man måske burde overveje at være en anelse mere fleksibel?
Morten Homann (SF), 2004-01-30:
Det har været en vigtig ting for SF at få etableret en opsparingsordning for sportsfolk, ikke for folk, som tjener millioner, men for folk, som har tjent en ganske almindelig indkomst på at være superligafodboldspiller, håndboldspiller eller lignende, hvor de, når kroppen ikke kan mere, har mulighed for at kunne starte på en frisk ved at starte egen virksomhed eller få taget den uddannelse, som de ikke fik, fordi de fik startet for tidligt på den professionelle sport.
Ellen Trane Nørby (V), 2011-10-06:
Vi afleverer en sund økonomi, som gør, at Danmark er bedre rustet end mange andre europæiske lande; en økonomi, hvor der har været råd til at investere i uddannelse, forskning, i initiativer som vækstpakker, som vi har lagt frem, som netop skal være med til at skabe flere arbejdspladser, og i initiativer rettet mod de unge, der mangler en praktikplads.
Jan E. Jørgensen (V), 2020-01-14:
Folketingspolitikerreglen kan man selvfølgelig diskutere, men jeg ville personligt synes, det var meget hæmmende for mit arbejde som folketingspolitiker, at jeg ikke kunne kommunikere med en minister på de medier, som vi altså kommunikerer med hinanden på i 2020, dvs. sms og mails, uden at jeg skulle tænke meget grundigt over, at det kunne stå på forsiden af B.T. og Ekstra Bladet dagen efter.
Kamal Qureshi (SF), 2002-05-23:
Men den naturlige konsekvens af det vil jo blive - og det kan så godt være, at ministeren ikke vil sige det her - at det næste trin er, hvis det begynder at virke, at så gælder det også alle de andre arbejdsløse, som er på kontanthjælp, at man også må sige til dem: Jamen venner, I kommer altså også hurtigt i arbejde, hvis I har lidt mindre
Per Clausen (EL), 2012-05-10:
Men Enhedslisten medvirker selvfølgelig som et led i aftalen også i det her lovforslag, og det gør vi da ikke mindst, vil jeg sige, fordi vi faktisk synes, det bliver fantastisk vigtigt, hvilke konklusioner der drages, når vi får lavet en analyse af bioenergiens bæredygtighed.
Kim Behnke (FRI), 2000-04-27:
Når vi hører unionstilhængerne i debatten i dag, er vi bange for, at de forbeholder sig den mulighed, at udenrigsministeren og statsministeren kan vende hjem fra Nice og erklære for den undrende presse, at den traktat, der nu foreligger, ganske vist indeholder nye flertalsafgørelsesmuligheder, men til gengæld synes man fra dansk side, at ud fra en overordnet betragtning har man godt kunnet acceptere den, altså at man har en dør stående åben - det var måske mest tydeligt hos den konservative ordfører - så man kan tilslutte sig de her ting og så bagefter komme hjem og undskylde sig med, at det godt nok ikke var dansk favoritpolitik, men ikke desto mindre var man nødt til at tage det med i det samlede billede.
Knud Erik Kirkegaard (KF), 1998-12-04:
Hvis jeg må starte bagfra med fru Susanne Clemensen, så må jeg sige, at den garanti, der nu vil blive vedtaget, om at man ikke mister de rettigheder til efterløn med hensyn til satser osv., som man har som 60-årig ved at fortsætte på arbejdsmarkedet, står vi fuldstændig bagved.
Høgni Hoydal (T), 2006-05-18:
At man fra regeringspartiernes og Dansk Folkepartis side ser sig nødsaget til at lave sådan en afværgedagsorden, som jeg egentlig er lidt chokeret over, og som egentlig lyder som et bureaukratisk, halvpolitisk forsøg på at sige, at alt er godt nok, at det her ikke er noget, der skal være i øjet, tingene er under kontrol, og ellers bør folk rejse hjem, synes jeg er lidt beskæmmende, for denne sag burde vel kunne samle Folketinget, det her burde vel ikke kunne splitte Folketinget.